Materiál   na  rokovanie   pre   Mestské zastupiteľstvo   v    Ž i l i n e

Správa o  počte  nevyužívaných budov, ktoré sú  v majetku 
Mesta Žilina

Materiál obsahuje :
–––––––––––––––-
1. Návrh na uznesenie
2. Dôvodová správa
3. Materiál – Správa o počte nevyužívaných budov, ktroré sú v majetku Mesta Žilina

Predkladá :
–––––––––
Ing. Elena Šuteková
Hlavná  kontrolórka

Spracoval :
––––––––––
Bc. Eva Hellová – referent ÚHK 
Iveta Formánková – referent OPaM

V Žiline dňa 16.01.2009
NÁVRH   NA    UZNESENIE   MESTSKÉHO ZASTUPITEĽSTVA   v   ŽILINE

Uznesenie č. __________/2009

Mestské  zastupiteľstvo  v Žiline

I.	Berie na vedomie ________________________________________________________________________

1.	Správu o počte nevyužívaných budov, ktroré sú v majetku Mesta Žilina

Dôvodová správa

	Na základe zadanej úlohy vyplývajúcej z Uznesenia č. 70/2008 pracovníci útvaru hlavného kontrolóra v spolupráci s pracovníkmi odboru právneho a majetkového MsÚ v Žiline preverili a následne vyhodnotili situáciu ohľadom využívania nehnuteľného majetku mesta, výsledkom čoho je predkladaný materiál.  
	Predkladaná správa  má informatívny charakter o počte nevyužívaných nehnuteľností v majetku mesta, tak aby vystihovala  a naplnila  splnenie zadanej úlohy v zmysle znenia uznesenia. 
	V zmysle článku 2 bod 8 Zásad hospodárenia s majetkom mesta Žilina, sú orgány mesta a organizácie zriadené mestom povinné majetok zveľaďovať, chrániť a zhodnocovať.
	Pri nakladaní s majetkom mesta je mesto povinné postupovať v zmysle Zásad hospodárenia s majetkom mesta Žilina, ktoré nadobudli účinnosť dnom 12.9.2007 ako aj v súlade so zákonom  č. 138/1991 Zb. o majetku obcí. 

                                              S P R Á V A  

o počte nevyužívaných budov, ktroré sú v majetku Mesta Žilina

Na základe uznesenia MZ v Žiline č. 70/2008, ktorého znenie je nasledovné:
„hlavný kontrolór Mesta Žilina v spolupráci s odborom právnym a majetkovým zistí počet nevyužívaných budov, ktoré sú v majetku Mesta Žilina. Na základe výsledkov zistenia Mesto Žilina, ako majiteľ bude priebežne rozhodovať o čo najefektívnejšom spôsobe nakladania s týmto majetkom (odpredaj, rekonštrukcia, asanáci.“ 
pracovníci príslušných odborných útvarov preverili a následne vyhodnotili stav vo využívaní nehnuteľného majetku a následne spracovali zoznam budov, ktoré nie sú dostatočne využívané.

Na plnení uznesenia č. 70/2008  sa podieľali: 
•	Bc. Eva Hellová – útvar hlavného kontrolóra
•	Iveta Formánková – odbor právny a majetkový
•	Jozef Bela – odbor právny a majetkový
•	Šutková Alena – Bytterm a.s., ved. NP 
 
Odbor majetkový a právny predložil celkový súpis budov, ktoré má mesto Žilina vo svojej evidencii majetku. Na základe predloženého zoznamu bolo zrejmé, že mesto svoj nehnuteľný majetok  využíva nasledovne:
•	využíva pre svoje vlastné účely
•	prenajíma formou nájomných zmluvných vzťahov
•	sú aj také, ktoré nie sú využívané

Pri prehodnotení stavu využívania budov sa vychádzalo zo zoznamu majetku k 9.5.2008, podľa pracovísk a druhov a zoznamu nebytových priestorov vo vlastníctve Mesta Žilina v správe BYTTERM a.s. Žilina k 24.11.2008.  Na základe týchto zoznamov bol zistený nasledovný stav: 

1.	Zoznam nebytových priestorov vo vlastníctve Mesta Žilina v správe BYTTERM a.s. Žilina
Pani Šutková Alena, ved. NP Bytterm a.s., predložila zoznam  nebytových priestorov a garáží, ktoré spoločnosť Bytterm, a.s. má  v správe od mesta Žilina, podľa ktorého  sa zistilo, že v zozname sa nachádzajú  aj prevádzky, ktoré sú voľné, v súčasnej dobe neobsadené a nevyužívané. 
Ide o tieto prevádzky:

1.	ul. Petzvalova 3374/41 Žilina – Hájik  - jedná sa o nebytové priestory ambulancie o rozlohe 49,81 m2
2.	ul. Korzo 3466 Žilina – Hájik – jedná sa o nebytové priestory priestory, ktoré sú od 1.11.2008 neobsadené o rozlohe 35,85 m2
3.	ul. M.R.Štefánika 825 Žilina – jedná sa o nebytové priestory, ktoré sú neobsadené od 1.7.2007 o rozlohe 47,49 m2
4.	priestory garáží v LOGI PARK-u na ul. Sagnerova 3400 – kde je voľných 13 garáží, ostatných 24 je prenajatých s výškou nájomného 800,- Sk za mesiac a jedno parkovacie miesto
2.	Zoznam nevyužívaných budov v evidencii a majetku mesta 

1.	Požiarna zbrojnica Strážov 

2.	Budova materskej školy č. s. 268 v k. ú. Vranie 
      (je vypracovaný znalecký posudok) 

3.	Budova materskej školy č. s. 96 ul. Pažite v k. ú. Bytčica

4.	Budova kultúrneho domu č. s. 261 v k. ú. Vranie 
      (o prenájom uvedenej budovy nebol prejavený záujem) 

5.	Budova kultúrneho domu č. s. 76 v k. ú. Žilinská Lehota + Administratívna budova v k. ú. Žilinská Lehota 

Kultúrny dom v Žilinskej Lehote je vo vlastníctve mesta, avšak pozemok pod ním je v podielovom spoluvlastníctve mesta (2/6) a pani Beňovej Emílie (4/6). Pani Beňová požaduje nájomné z titulu, že je väčšinová vlastníčka pozemku a na jej pozemku je umiestnený kultúrny dom. Pani Beňová už v roku 2006 prejavila záujem o odkúpenie kultúrneho domu, avšak poslanec za príslušný VO v tom čase nesúhlasil s odpredajom.
V tomto prípade je tu ďalší problém, a to v identifikácii budov , k čomu odbor právny a majetkový začal konať  - požiadal Katastrálny úrad v Žiline o zapísanie nového geometrického plánu, ktorým by sa zosúladil fyzický stav so stavom právnym, avšak uvedený zápis bol zatiaľ pozastavený – zo strany p. Beňovej, ako spoluvlastníčky pozemku pod kultýrnym domom. 
 
6.	Budova kultúrneho domu č. s. 60 v k. ú. Zástranie 
      O prenájom uvedenej budovy nebol prejavený záujem, avšak  v kultúrnom dome sa   
      uskutočňujú rôzne akcie pre miestnych obyvateľov (kary, posedenia, zábavy atď.) 
      Kľúče od  kultúrneho domu má k dispozícii poslankyňa za príslušný VO – p. Valachová.  

V zmysle článku 2 bod 8 Zásad hospodárenia s majetkom mesta Žilina, sú orgány mesta a organizácie zriadené mestom povinné majetok zveľaďovať, chrániť a zhodnocovať.
Pri nakladaní s majetkom mesta je mesto povinné postupovať v zmysle Zásad hospodárenia s majetkom mesta Žilina, ktoré nadobudli účinnosť dnom 12.9.2007 ako aj v súlade so zákonom 
č. 138/1991 Zb. o majetku obcí. 

V Žiline dňa:   7. 1. 2009
Spracovali: 	Iveta Formánková
		Bc. Eva Hellová